laion/Wikipedia-Exotic huggingface dataset:
იური კვალიაშვილი

იური კვალიაშვილი (დ. 28 იანვარი, 1945, თბილისი) — ქართველი რენტგენოლოგი, მედიცინის მეცნიერებათა კანდიდატი (1980). საქართველოს რენტგენოლოგთა საზოგადოების წევრი. 1968 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. ამავე წელს დაინიშნა ბედიანის ფსიქო–ნევროლოგიური საავადმყოფოს ფსიქო–ფტიზიატრიული განყოფილების გამგედ. 1970 წელს ექიმთა დახელოვნების ინსტიტუტში მიიღო ექიმ–რენტგენოლოგის დიპლომი და მუშაობა დაიწყო კარდიოლოგიის ინსტიტუტში რენტგენოლოგიის განყოფილებაში, უმცროს, შემდეგ კი უფროს მეცნიერ თანამშრომლად. 1988 წლიდან იყო ამავე განყოფილების გამგე. ავტორია 44 სამეცნიერო ნაშრომის, დამტკიცებული აქვს ერთი გამოგონება და 3 რაციონალური წინადადება. ხელმძღვანელობს სამეცნიერო მუშაობას ახალგაზრდა თანამშრომლებთან, ეწევა პედაგოგიურ მოღვაწეობას ინტერნებთან. 1989 წელს იყო საქართველოს წითელი ჯვრის სამაშველო სამსახურის მთავარი ექიმი, მონაწილეობა აქვს მიღებული საქართველოს ფარგლებში ყველა ბუნებრივი და ადამიანური ფაქტორით გამოწვეულ საგანგებო სიტუაციებში. რენტგენოლოგი, მედიცინის მეცნიერებთა კანდიდატი. საკანდიდატო დისერტაციის თემა — «Возможности рентгено функционального исследования сердца в постинфарктном периоде», დაიცვა 1980 წელს. ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, გვ. 147, თბ., 2000. იური კვალიაშვილი — საქართველოს ბიოგრაფიული ლექსიკონი ↑ საქართველოს ბიოგრაფიული ლექსიკონი ↑ რაციონალური წინადადება ↑ 50 დღე ტყვეობაში! ↑ საქართველოს პარლამენტის ეროვნული ბიბლიოთეკა
მეკელე

მეკელე (ტიგრ. መቐለ, ამჰ. መቀሌ) — ქალაქი ჩრდილოეთ ეთიოპიაში. ტიგრაის რეგიონის ადმინისტრაციული ცენტრი. 2012 წლის მონაცემებით ქალაქში ცხოვრობს 219 818 კაცი, რომელთაგანაც 96,2 % ტიგრაის ეთნიკური ჯგუფია, 2,26 % – ამჰარა. ქალაქი მდებარეობს დედაქალაქ ადის-აბებიდან ჩრდილოეთით 650 კილომეტრზე. ზღვის დონიდან 2 254 მეტრზე. ქალაქის ღირსშესანიშნაობაა იოჰანეს IV-ის სასახლე და ტიგრაის ხალხის განმათავისუფლებელი ფრონტის ძეგლი. ქალაქში ასევე რამდენიმე ეკლესიაა და მოქმედებს უნივერსიტეტი. Mekele, ტურისტული მეგზური ვიკივოიაჟზე ვიკისაწყობში არის გვერდი თემაზე: მეკელე Ethiopian Treasures - The castle of Emperor Yohannes IV დაარქივებული 2015-09-29 საიტზე Wayback Machine. Cities of Ethiopia: Mekelle by John Graham (Addis Tribune, 12 October 2001) ↑ http://www.citypopulation.de/Ethiopia.html
გაბრიელ ტფილელი

გაბრიელ ტფილელი — XI საუკუნის ქართველი საეკლესიო მოღვაწე. შიჰანის მონასტრის დამაარსებელი. გაბრიელის ვინაობისა და ოჯახის შესახებ ცნობები ჩვენამდე მოღწეული არ არის. ასევე უცნობია, რა იგულისხმება გაბრიელის ზედწოდებაში „ტფილელი“ – სადაურობა თუ სამოღვაწეო ადგილი. XI საუკუნის შუა წლებში გაბრიელ ტფილელი იერუსალიმის ჯვრის ქართველთა მონასტრის ძმობის წევრი იყო. 1065 წლამდე მან დატოვა ჯვრის მონასტერი, გაემართა ტრანსიორდანიაში და დააარსა ქართველთა ახალი მონასტერი შიჰანის მთაზე; მდ. არნონის, დღევანდელი ელ-მუჯიბის ხეობაში. გაბრიელ ტფილელი
შიჰანის მონასტერი

შიჰანის მონასტერი — ქართული მონასტერი იორდანიაში. სავარაუდოდ შიჰანის მონასტერი იერუსალიმის ჯვრის ქართველთა მონასტრის მეტოქი იყო. მონასტერი დაუარსებია XI საუკუნის ქართველი საეკლესიო მოღვაწეს გაბრიელ ტფილელს. დაახლოებით 1065 წლისათვის შიჰანის მონასტერი უკვე მოქმედებს; ამ დროისათვის ახლადაგებულ შეჰანში გადაიწერა ქართული ხელნაწერი, რომელიც ამჟამად იერუსალიმის ბერძნული მართლმადიდებლური საპატრიარქოს ბიბლიოთეკაშია დაცული. გაბრიელ ტფილელის მიერ დაარსებულ მონასტერს დიდხანს არ უარსებია. XII საუკუნის შუა წლებში შიჰანის მონასტერი ჯერ კიდევ მოქმედი იყო და იქ მოღვაწეობდნენ გაბრიელ ტფილელის შვილიშვილები: იოსებ და იოვანე. XIII საუკუნეში შიჰანის მონასტერი უკვე აღარ არსებობს. მისი ხელნაწერები კი ამ დროისათვის უკვე იერუსალიმის ჯვრის მონასტერშია გადატანილი. შიჰანის მონასტერი აღმოაჩინა საქართველოს უშიშროების ყოფილმა მინისტრმა, გენერალ-მაიორმა ანზორ მაისურაძემ, რომელიც ამ პერიოდისათვის საბჭოთა კავშირის სახელმწიფო უშიშროების კომიტეტის წარმომადგენლად იყო მივლინებული იორდანიაში. გაბრიელ ტფილელი მეტრეველი რ., ის ქვეყნის ისტორიაზეც ფიქრობდა, ჟურნალი კრიმინოლოგი, N 1, თბ., 2016-2017, გვ. 138-139
ფინეას ო’კონელი

ფინეას ბერდ ო’კონელი (ინგლ. Finneas Baird O'Connell; დ. 30 ივნისი, 1997, ლოს-ანჯელესი), აგრეთვე ცნობილია როგორც FINNEAS ) — ამერიკელი მომღერალი, სიმღერების ავტორი, მუსიკალური პროდიუსერი და მსახიობი. შექმნილი აქვს მუსიკა სხვადასხვა შემსრულებლებისთვის, მათ შორის მისი დისთვის, ბილი აილიშისთვის. ფინეას ო’კონელი დაიბადა და გაიზარდა ლოს-ანჯელესში, მსახიობ მეგი ბერდისა და მუსიკოს პატრიკ ო’კონელის ოჯახში. მას აქვს ირლანდიური და შოტლანდიური წარმომავლობა. სიმღერების წერა 12 წლის ასაკში დაიწყო. იგი არის ჯგუფ The Slightlys-ის წამყვანი ვოკალისტი და სიმღერების ავტორი. ო’კონელი ბილი აილიშის სადებიუტო EP Don't Smile at Me-ის თანაავტორი და თანაპროდიუსერია, რომელიც ბილბორდ 200-ის ჩარტში მეთოთხმეტე ადგილზე მოხვდა. ო’კონელმა შეასრულა შეინის როლი დამოუკიდებელ ფილმში Life Inside Out (2013). იგი ასევე ცნობილია თავისი როლით Fox-ის ტელესერიალში „კლუბი.“ 2011 წელს მან შეასრულა სპენსერის როლი ფილმში „ცუდი მასწავლებელი“. მან ასევე განასახიერა ეპიზოდური როლი ABC-ის შოუში „ამერიკული ოჯახი“. სინგლები „New Girl“ (2016) „(2017) „I'm in Love Without You“ (2017) „Heaven“ (2018) „Life Moves On“ (2018) „Landmine“ (2018) „Hollywood Forever“ (2018) „College“ (2018) „Luck Pusher“ (2018) „Let's Fall In Love For The Night“ (2018) „Claudia“ (2019) EP Blood Harmony (2019) ფინეას ო’კონელი კინოფილმების ინტერნეტ-მონაცემთა ბაზაში ფინეას ო’კონელი — Rotten Tomatoes ფინეას ო’კონელი Instagram-ზე ფინეას ო’კონელი Twitter-ზე ↑ Finneas. ციტირების თარიღი: 11 November 2018. ↑ Meet FINNEAS, Billie Eilish’s Big Brother and Your New Music Crush. დაარქივებულია ორიგინალიდან — 2020-01-28. ციტირების თარიღი: 2019-11-20. ↑ Billboard 200 Chart Moves: Billie Eilish's 'Don't Smile at Me' Hits New High. ↑ Billie Eilish Chart History. ↑ „When it's 'Life Inside Out,' they turn to music“. ციტირების თარიღი: 18 April 2018. ↑ Former Glee Actor-Musician Finneas O’Connell Talks About the Show’s Pop-Culture Legacy, His Adoration for Kesha and Why He Goes to ‘Desperate Measures’ for His Girlfriend | skyelyfe | Music & Lifestyle. დაარქივებულია ორიგინალიდან — 9 იანვარი 2018. ციტირების თარიღი: 14 February 2018.
აბაშმაძეები

აბაშმაძეები (მხ. რ. აბაშმაძე) — ქართული გვარი. ძირითადად გავრცელებულია ოზურგეთის მუნიციპალიტეტში, თბილისსა და ბათუმში. სავარაუდოდ წარმოქმნილია სახელიდან „აბაშმა“, შესაძლოა მომდინარეობდეს აბაშასაგანაც. 1995 წლისთვის საქართველოში ცხოვრობდა 244 აბაშმაძე. 2019 წელს ფიქსირდება 219. აბაშმაძე მაისურაძე, ი., ქართული გვარსახელები, გვ. 15, თბ., 1990. ↑ სილაგაძე ა., თოთაძე, ა, გვარ-სახელები საქართველოში, გვ. 15, თბ., 1997. ↑ საინტერესო სტატისტიკა დაარქივებული 2020-05-24 საიტზე Wayback Machine. — სახელმწიფო სერვისების განვითარების სააგენტო
აბაშმაძე

საკუთარი სახელი აბაშმაძე შეიძლება აღნიშნავდეს ერთ-ერთ შემდეგ პიროვნებათაგანს: ალინა აბაშმაძე — ქართველი კინოს მოღვაწე, მსახიობი ვასო აბაშმაძე — ქართველი მომღერალი აბაშმაძეები — გვარი საქართველოში
გაგრის ქედი

გაგრის ქედი — ქედი საქართველოში, აფხაზეთის ავტონომიურ რესპუბლიკის გაგრის მუნიციპალიტეტში. გაწოლილია კავკასიონის მთავარი ქედის სამხრეთ კალთაზე, აფხაზეთის კავკასიონში. მთავარ წყალგამყოფ ქედს გამოეყოფა მდინარეების მზიმთისა და ლაშიფსის სათავეებთან. წარმოადგენს მდინარეების ფსოუსა და ბზიფის წყალგამყოფს. სიგრძე 54 კმ. უმაღლესი ადგილია მწვერვალი აგეფსთა (3257 მ). ქედის შტო ქალაქ გაგრის მიდამოებში მჭიდროდ უახლოვდება შავ ზღვას. გაგრის ქედის განშტოებებიდან გამოსაყოფია: არაბიკა-მამძიშხის, აიბღის, ფშეგიშხის, ახაგის, ბერჭილის, ხირკისა და გეგის ქედები. მნიშვნელოვანია არაბიკისა და ახაგის მასივები, რომლებიც ერთმანეთისაგან გამოყოფილია სანდრიფშის უღელტეხილით (2177 მ). მაღალი მთებია ახაგის მთა (2732 მ), არაბიკა (2656 მ), აწითაქუ (2538 მ), ხირკა (2432 მ). ქედის აღმოსავლეთ ნაწილშია უღელტეხილი ახუკდარა (2072 მ). რიწის ტბის ქვაბული წარმოიქმნა სწორედ გაგრის ქედის სამხრეთ-აღმოსავლეთ კალთიდან ჩამოქცეული კლდეზვავით, მდინარე ლაშიფსის დაგუბების შედეგად. გაგრის ქედის ჩრდილო განშტოებაზეა გეგის ჩანჩქერი, რომლის სიმაღლე 40 მ-ს აღწევს. გაგრის ქედზე წელიწადში რამდენიმე დღე დამახასიათებელია მკვრივი ყინულის ფენა — ლიპყინული. გაგრის ქედი, რომელიც ორიენტირებულია ჩრდილოეთიდან სამხრეთისაკენ დიდ როლს თამაშობს აფხაზეთის კლიმატის ფორმირებაში. ქედის სამხრეთი მონაკვეთი აგებულია ზედაცარცული კირქვებითა და ქვიშაქვებით, რომლებსაც კვეთენ მდინარეები ჟოეკვარა, იუფშარა და სხვები და ქმნიან კანიონისებრ ხეობებს, შუა ნაწილი — ლუზიტან-ტიტონური რიფული, ბრექჩიული და შრეებრივი კირქვებით, ჩრდილოეთი ნაწილი — ბაიოსური პორფირიტებითა და ტუფებით. გაგრის ქედზე მეოთხეული გამყინვარების ნიშნებია. ჩრდილო-აღმოსავლეთ მონაკვეთზე არის თანამედროვე მყინვარებიც. თითქმის ყველგან გვხვდება რელიეფის კარსტული ფორმები, რომლითაც განსაკუთრებით მდიდარია გაგრის ქედის დასავლეთი ნაწილი — არაბიკის მასივი, სადაც არის მსოფლიოს უღრმესი მღვიმე ვერიოვკინი. აქვეა კრუბერის გამოქვაბული და სარმის მღვიმე. გაგრის ქედის თხემური ზონა ქარაფოვანია და ძლიერ დანაწევრებული. გაგრის ქედი დაფარულია ფართოფოთლოვანი და წიწვოვანი ტყეებით, ზემოთ ალპური და სუბალპური მდელოებია. ბზიფის, იუფშარას და გეგას ხეობებით საავტომობილო გზა მიემართება რიწის ტბისაკენ. ↑ ნემანიშვილი ს., ენციკლოპედია „საქართველო“, ტ. 1, თბ., 1997. — გვ. 530. ↑ 2.0 2.1 2.2 ნემანიშვილი ს., ქართული საბჭოთა ენციკლოპედია, ტ. 2, თბ., 1977. — გვ. 614. ↑ აფხაზავა ი., ქართული საბჭოთა ენციკლოპედია, ტ. 8, თბ., 1984. — გვ. 401. ↑ Гагрский хребет — Мегаэнциклопедия Кирилла и Мефодия
ისრაელის სოფლის მეურნეობა

ისრაელის სოფლის მეურნეობა — ერთ-ერთი მნიშვნელოვანი დარგი ისრაელში. ზოგადად სოფლის მეურნეობა მაღალნაყოფიერად მიიჩნევა, თუ ერთ ფერმერს შეუძლია 30-50 კაცი გამოკვებოს. ისრაელში ეს მაჩვენებელი 95-ია. დარგი ქვეყანას საჭირო პროდუქტების 92%-ს აწვდის, არადა, მიწების მხოლოდ მეხუთედი ნაწილია სოფლის მეურნეობისათვის ვარგისი. აღსანიშნავია, რომისრაელის სოფლის მეურნეობის პროდუქტების დაახლოებით 76 პროცენტი ევროკავშირში იყიდება, რაც მის მაღალხარისხიანობაზე მიუთითებს. ერთ ჰექტარზე ისრაელში 30-ჯერ მეტ მოსავალს (500 ტ) იღებენ, ვიდრე ხმელთაშუა ზღვის ქვეყნებში. 1980 წელს ისრაელში 24 ახალი პროდუქტი მოიყვანეს, 1986-ში კი 98, დღეისათვის კი ეს რიცხვი დაახლოებით 300-ს შეადგენს. ევროპული ბაზრის 60-70 პროცენტს სანელებლებით ისრაელი ამარაგებს, ექსპორტზე გადის 32 დასახელების მწვანილი (ამ სფეროში მას კონკურენტი არ ჰყავს), 200 დასახელების ყვავილი (მსოფლიოში მესამეა); პომიდვრის თესლი, რომლის 2 მ სიმაღლის ბუჩქი 400 მ სიგრძეზე იტოტება. სოფლის მეურნეობის ნაწარმი მშპ-ის 5%-სა და ექსპორტის 5,6%-ს შეადგენს. ამ სფეროში 50 ათასი ადამიანია დასაქმებული (უცხოელებისა და სეზონური მუშახელის ჩათვლით), რაც ქვეყანაში მომუშავეთა 2%-ია. ისრაელში მოსავალს წელიწადში ორ-სამჯერ იღებენ. ქვეყანა ქორფა სანოვაგისა და სამეურნეო ტექნოლოგიების ექსპორტით მსოფლიო ლიდერია. ეს დარგი მთლიანად კომპიუტერიზებულია. ისრაელში შენდება სასათბურე კომპლექსები, ხოლო უზარმაზარი წყალსაცავი მშრალ რეგიონებს ამარაგებს. ძირითადი პროდუქტების ნუსხაშია: ყაბაყი, პომიდორი, კიტრი, წიწაკა, ყურძენი, მარწყვი, ბანანი, ავოკადო, კივი, მანგო, ციტრუსები, ატამი, მარცვლეული, ყვავილები, ბამბა. 1948 წლიდან 17-ჯერ გაიზარდა ისრაელში პომიდვრის მოსავალი, 8-ჯერ კი კიტრის, დაახლოებით 20-ჯერ კარტოფილის, 60-ჯერ – მსხვილფეხა რქოსანი საქონლის ხორცის, 16-ჯერ რძის პროდუქტების რაოდენობა. უნდა აღინიშნოს, რომ ისრაელის სოფლის მეურნეობა განუმეორებელი ფენომენია. მან ტრადიციული მეთოდები უარყო, არასაკმარის ბუნებრივ პოტენციალს კი მეცნიერული ინოვაციები დაუპირისპირა. ისრაელის აგრარული სასწაული წვეთოვანი მორწყვა, წყლის გაწმენდა და მეორადი გამოყენება ინტელექტუალებმა მოახდინეს. ქვეყანა ჩამდინარე წყლების სამ მეოთხედს ასუფთავებს და მიწების 40 პროცენტის სარწყავად ხმარობს. 1987 წელს აშენდა მსოფლიოში უდიდესი წყლის გამწმენდი ფაბრიკა „შაფრანი“. აქედან წყალი ნეგევის უდაბნოს ველებამდე აღწევს. ბოლო 30 წლის განმავლობაში მოსავლის რაოდენობა 5-ჯერ გაიზარდა, წყლის მოხმარების მაჩვენებელი, ნიადაგქვეშა წვეთოვანი მორწყვის წყალობით, არ შეცვლილა. წყლის მოხმარების ეფექტიანობის მაჩვენებელი 85 პროცენტია. ინფრასტრუქტურის სპეციალისტები ამბობენ: „წყალს სიყვარულით ვუბრუნებთ ბუნებას“. ამჟამად ისრაელელი მეცნიერები სასმელი წყლის რაოდენობის გაზრდას ცდილობენ – სურთ, ნაკლები დანახარჯით მეტი მტკნარი წყალი მიიღონ. ნუშსა და ფინიკს სპეციალური კომბაინით კრეფენ. სახელმწიფო ფერმერებს შესყიდული პროდუქციის 40%-ის სუბსიდირებას უწევს – მორწყვის სისტემები, კრეფის ტექნიკა, პროგრამული უზრუნველყოფა მათ საკმაოდ იაფი უჯდებათ. ყურძენს სპეციალური კომბაინით კრეფენ; დანაკარგი მხოლოდ 1-1,5 პროცენტია (ხელით კრეფისას – 10 პროცენტი). Israel plows new ground in exotic crops [1]
მამედ ორუჯი

მამედ ორუჯი (დ. 8 მარტი, 1947) — აზერბაიჯანელი მწერალი, მთარგმნელი და დრამატურგი. სსრკ-ის მწერალთა კავშირის წევრი (1983). მამედ ორუჯი დაიბადა 1947 წლის 8 მარტს ვეედიბასარის რაიონის სოფელ დიდ ვეშიში (სომხური სსრ). 1951 წელს ამ სოფლის დიდი ნაწილი, მათ შორის მამედ ორუჯის ოჯახი, არსებული ხელისუფლების გადაწყვეტილებით გადაასახლეს ბეილაღანის რაიონის სოფელ შაჰსევანში აზერბაიჯანის სსრ. მამამედ ორუჯმა 1965 წელს დაამთავრა შაჰსევანის სოფლის საშუალო სკოლა და ჩაირიცხა აზერბაიჯანის სახელმწიფო უნივერსიტეტის ფილოლოგიის ფაკულტეტის ჟურნალისტიკის განყოფილებაში, ხოლო 1969 წელს დაამთავრა ეს საგანმანათლებლო დაწესებულება და დაიწყო თავისი კარიერა აზერბაიჯანის ახალგაზრდული გაზეთით და მალე გახდა ლიტერატურისა და ხელოვნების განყოფილების ხელმძღვანელი. მსახურობდა ჯარში 1971-1972 წლებში. სამხედრო სამსახურიდან დაბრუნების შემდეგ მან კარიერა განაგრძო აზერბაიჯანის ტელევიზიისა და რადიოს მაუწყებლობის სახელმწიფო კომიტეტში, სადაც მუშაობდა რედაქტორად, უფროს რედაქტორად და განყოფილების დირექტორად. მამედ ორუჯი, რომელიც 1980 წელს დაქირავებული იყო როგორც ლიტერატორის მოღვაწე აზერბაიჯანის მწერალთა კავშირისთვის, დღემდე არის ამ პუბლიკაციის თანაავტორი და არის პუბლიცისტური განყოფილების ხელმძღვანელი. აზერბაიჯანმა გააგრძელა თანამშრომლობა სახელმწიფო ტელევიზიისა და რადიოს კომპანიასთან ინტერვალებით, თუმცა ინტერვალებით. იგი 1970 წლიდან არის სსრკ-ის ჟურნალისტთა კავშირის წევრი, ხოლო 1983 წლიდან სსრკ-ის მწერალთა კავშირის წევრი. მამად ორუჯის პირველი ლექსები გამოიცა გაზეთებში „იუქსელიშ“ და „აზერბაიჯანის პიონერი“ 1963-1965 წლებში. ზოგიერთი ესე და ესე, რომელიც მან სტუდენტად დაწერა და გამოაქვეყნა გაზეთ „აზერბაიჯანის ახალგაზრდობაში“, შესულია წიგნში „ოჯახის ბედნიერება“, რომელიც 1973 წელს გამოიცა „განჯლიკის“ გამომცემლობაში. 1972 წელს, აზერბაიჯანის ახალგაზრდულ გაზეთში გამოქვეყნდა მისი პირველი მოთხრობა „უცნაური ხის მეხსიერება“ და გამოაქვეყნა მოთხრობები „ქემალ მასწავლებლის სიმღერა“ და „წითელი ლენტი“ ჟურნალ „ვარსკვლავებში“. სხვადასხვა წლებში გამოქვეყნება სხვადასხვა წიგნებსა და ჟურნალებში, მათ შორის გერმანულ წიგნებში „საყვარელო“ შეაგროვა მოთხრობები, მოთხრობები და რომანები. დამოუკიდებლობის წლების განმავლობაში გამოქვეყნებულია კიდევ სამი წიგნი: „თამაშის ჰაერი“ (2012 “ახალგაზრდობა“), „ბუხარას ციხის საიდუმლო“ (2016, „სამართლის გამოცემა“), „სამი რომანი“ (2016 „ნარგიზი“ გამომცემლობა). სამი რომანი მოიცავს წიგნს „გადაადგილებას“, რომელიც გამოიცა 1990 წელს ქარავანში, ასევე რომანი „მოკლე ჩაკეტვა“ და „შავი სარკე“, რომელიც დაწერა აკადემიკოსმა ნიზამი ჯაფაროვმა. არაერთი მოთხრობა ითარგმნა ინგლისურ, ფრანგულ, არაბულ, რუმინულ, ქართულ, უკრაინულ და სომხურ ენებზე. მ. ორუკის პიესა „შვიდი მთიდან“ 1983 წელს, მინგეჩევირის სახელმწიფო დრამატულ თეატრში „ტაბრიზის ვაშლი“ 1985 წელს, ნახჩივანის სახელმწიფო დრამატულ თეატრში „ნარდივანი“, ლანკარანის სახელმწიფო დრამატულ თეატრში. 1988 წელს. იგი დაიდგა აზერბაიჯანის სახელმწიფო ტელევიზიაში. დაქორწინებულია: ჰყავს სამი შვილი, ბიჭი და ორი გოგონა. ↑ В Лондоне вышла в свет «Антология современного азербайджанского рассказа» დაარქივებული 2018-12-04 საიტზე Wayback Machine. — Центром Перевода Азербайджана, 22 მაისი, 2018
ილია ნაკაშიძე (პოლიტიკოსი)

ილია ნაკაშიძე (დ. 12 მაისი, 1959) — ქართველი ექიმი, პედაგოგი და პოლიტიკოსი. საქართველოს პარლამენტის წევრი. დაიბადა 1959 წლის 12 მაისს. 1978-1984 წლებში სწავლობდა ვოროშილოვგრადის სამედიცინო ინსტიტუტში. არის მედიცინის მეცნიერებათა დოქტორი და მედიცინის მეცნიერებათა კანდიდატი. 1976-1978 წლებში იყო „საქთევზპრომის“ მუშა. 1988-2009 წლებში იყო ბათუმის რესპუბლიკური საავადმყოფოს ექიმი ანესთეზიოლოგ-რეანიმატოლოგი. 1998 წლიდან არის შოთა რუსთაველის სახელობის სახელმწიფო უნივერსიტეტის სრული პროფესორი. 1999-2004 წლებში იყო ბათუმის საკრებულოს თავმჯდომარე. 2009 წლიდან არის შპს „ჯანმრთელობის ცენტრ მედინას“ განყოფილების გამგე და ანესთეზიოლოგ-რეანიმატოლოგი. 2014-2015 წლებში — „ბაუ ინტერნეიშნალ უნივერსითის“ რექტორის მოადგილე. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. ილია ნაკაშიძე (პოლიტიკოსი) — საქართველოს ბიოგრაფიული ლექსიკონი ილია ნაკაშიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
პატარძლის კლდე

„პატარძლის კლდე“ (აზერ. Gəlin qayası) — ოპერა, რომელიც 1972 წელს დაწერა აზერბაიჯანელმა კომპოზიტორმა შაფიგა ახუნდოვამ ისკენდერ ჯოშგუნის ლიბრეტოზე, ამავე სახელწოდების რომანზე დაყრდნობით. ეს არის პირველი ოპერა აღმოსავლეთში, რომელიც დაწერილია ქალის მიერ. თავდაპირველად, შაფიგა ახუნდოვამ დაწერა მუსიკა რადიოს პიესისთვის "პატარძლის კლდე". სიმღერა "გულის მელოდიები" განსაკუთრებით პოპულარული იყო ამ მუსიკაში. მოთხრობის ავტორი, სულეიმან რაგმოვი, შემოგვთავაზა კომპოზიტორმა ოპერის დაწერა. ასე შეიქმნა ოპერა „პატარძლების კლდე“. ახუნდოვას ამ ოპერაში, რომელმაც განაგრძო მუღამის ოპერის ტრადიცია, იყენებდნენ მუღამს. 1972 წელს ოპერა დაიდგა ბაქოში, აზერბაიჯანის სახელმწიფო ოპერისა და ბალეტის თეატრის სცენაზე. უზეირ ჰაჯიბეოვისა და მუსულმან მაგომეევის ოპერების შემდეგ, ოპერა "პატარძლის კლდე" გახდა პირველი ოპერა, რომელიც გაჯერებული იყო მუგამის ოპერების ზეპირი ტრადიციებით.. ↑ Şərqdə ilk opera bəstələyən qadın- Şəfiqə Axundova vəfat edib. // BBC. 26.07.2013 ↑ "Gəlin qayası" operasında muğamdan istifadə[მკვდარი ბმული] ↑ Ağakişi Kazımov[მკვდარი ბმული] // Adam.az
ჰანენდე

ჰანენდე (აზერ. Xanəndə) — აზერბაიჯანული ხალხური მომღერლები, მუღამის შემსრულებლები. ჰანენდე ჩვეულებრივ ფლობდა არა მხოლოდ მშვენიერ ხმოვანებს, არამედ დიდ ცოდნას მუღამის ხელოვნების სფეროში, რომელიც დაგროვდა აზერბაიჯანის ხალხური მუსიკოსების მრავალი თაობის მიერ. მუღამის მელოდიის და მუღამის შესრულების სილამაზე დამოკიდებულია თითოეული ჰანანდის უნარზე, მის ინდივიდუალურ ფანტაზიასა და იმპროვიზაციის უნარზე. მაშასადამე, ჰანენდე არა მხოლოდ მომღერლები, არამედ აზერბაიჯანული კულტურისა და მუსიკალური ხელოვნების პროპაგანდისტები იყვნენ. მათ სიმღერებში ჰანენდა იყენებდა სტრიქონებს ისეთი გამოჩენილი პოეტებისა და კლასიკოსების ნამუშევრებისგან, როგორებიცაა ნიზამი განჯევი, ფუზული, ნასიმი და მრავალი სხვა. ↑ Мугам — путь к истине
შაჰ აბასი და ხურშუდ ბანუ

„შაჰ აბასი და ხურშუდ ბანუ“ (აზერ. Şah Abbas və Xurşid Banu) — აზერბაიჯანელი კომპოზიტორის უზიეირ ჰაჯიბეოვის მიერ დაწერილი მეოთხე მუღამის ოპერა ოთხ მოქმედებად და ექვს სცენად. ლიბრეტო ასევე ეკუთვნის ჰაჯიბეოვს. ოპერა დაიწერა აზერბაიჯანულ ხალხურ მოთხრობებზე დაფუძნებით. ოპერა ბედნიერი დასასრულით მთავრდება, გმირი უბრალო გოგოა, მშვენიერი ქალიშვილია, ამარცხებს ძლიერი შაჰის ფსიქოლოგიას, რომელიც მისთვის სიყვარულის გამო სწავლობს ხალიჩების ქსოვას. ოპერის პრემიერა გაიმართა 1912 წლის 10 მარტს (23 მარტს) ბაქოში, ძმები ნიკიტინიების ცირკის შენობაში. სპექტაკლის რეჟისორი იყო ჰუსეინ არაბილინსკი, რომელსაც მუსლიმ მაგომაევი ასრულებდა. შაჰ აბასი და ხურშუდ ბანუ
ნიკოლოზ სანებლიძე

ნიკოლოზ სანებლიძე (დ. 31 იანვარი, 1958) — ქართველი პოლიტიკოსი და მეცნიერი. საქართველოს უზენაესი საბჭოს წევრი საარჩევნო ბლოკიდან „მრგვალი მაგიდა – თავისუფალი საქართველო“ 1990-1991 წლებში. დაიბადა 1958 წლის 31 იანვარს. 1979 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი . 1979-1988 წლებში იყო თბილისის სახელმწიფო უნივერსიტეტის თანამშრომელი, საქართველოს რესპუბლიკის მეცნიერებათა აკადემიის მართვის სისტემების ინსტიტუტის უმცროსი მეცნიერ-თანამშრომელი, 1988 წლიდან არის თბილისის ივანე ჯავახიშვილის სახელობის სახელმწიფო უნივერსიტეტის უმცროსი მეცნიერ-თანამშრომელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იყო „ქართველ ტრადიციონალისტთა კავშირის“ პოლიტიკური მდივანი, თბილისის მერობის კანდიდატი 2017 წელს. ნიკოლოზ სანებლიძე — საქართველოს პარლამენტის ოფიციალური საიტი ბიოგრაფია droa.ge-ზე
ანატოლი ლიადოვი

ანატოლი კონსტანტინეს ძე ლიადოვი (რუს. Анато́лий Константи́нович Ля́дов; დ. 11 (ან 12) მაისი [ძვ. სტ. 30 აპრილი], 1855, სანქტ-პეტერბურგი — გ. 28 აგვისტო [ძვ. სტ. 15 აგვისტო], 1914, ბოროვიჩი) — რუსი კომპოზიტორი, დირიჟორი და პედაგოგი, პეტერბურგის კონსერვატორიის პროფესორი. დაიბადა განთქმული რუსი დირიჟორის კონსტანტინე ლიადოვის ოჯახში. მომავალ კომპოზიტორს მუსიკა მამამ შეასწავლა. 1870 წელს მოეწყო პეტერბურგის კონსერვატორიაში, სადაც ფორტეპიაონოსა და ვიოლინოზე დაკვრას სწავლობდა. შეგიძლიათ იხილოთ მედიაფაილები თემაზე „ანატოლი ლიადოვი“ ვიკისაწყობში. ანატოლი ლიადოვი — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) ↑ 1.0 1.1 Deutsche Nationalbibliothek Record #118573632 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 IMSLP — 2006. <a href="https://wikidata.org/wiki/Track:Q523660"></a> ↑ 5.0 5.1 Find a Grave — 1996. <a href="https://wikidata.org/wiki/Track:Q63056"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Лядов Анатолий Константинович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ელზა ჯინი

ელზა ჯინი (ინგლ. Elsa Jean; დ. 1 სექტემბერი, 1996, ოჰაიო, აშშ) — ამერიკელი პორნომსახიობი. კარიერა დაიწყო 2015 წელს, 18 წლის ასაკში. ნომინირებული იქნა 43 ჯილდოზე, მათგან 6 მოიგო. 16 წლის ასაკში დაამთავრა სკოლა და დაიწყო სწავლა ჯორჯ მეისონის უნივერსიტეტში, როდესაც გახდა 18 წლის, გადაწყვიტა დაეწყო პორნოგრაფიული კარიერა. 2016 წელს ნომინირებული იყო AVN-ის ჯილდოზე. პირველი ჯილდო მოიგო 2017 წელს. საიტ Pornhub-ის რეიტინგში იკავებს მე-18 ადგილს. მონაწილეობა მიღებული აქვს 494 ფილმში. 2015: Teasing My Brother 2015: Cum Inside Me 2 2015: I Came Inside My Sister 2 2015: Kayden Kross' Casting Couch 2 2015: School Girls Love Monster Cocks 2015: Teenage Rampage 21 2015: Teens in Tight Jeans 6 2016: Bi Cuckolds 36 2016: Daddy and Me 2016: Kittens and Cougars 10 2016: Our Family's Little Secret 2016: Teen Hitchhikers 2016: Diary of a Nanny 8 2017: Natural Beauties 5 2017: Interracial Icon 7 2017: It’s a Daddy Thing! 7 2018: Yoga Pants 2018: Black & White 12 2018: Artcore: Angels 2019: Tonight’s Girlfriend 77 2018: Black Is Better 7 2018: Blondes Do It Better 2018: Cock Hungry 2018: Small Tittied Sluts 2018: Teen Temptations 2 და სხვ. ვიკისაწყობში არის გვერდი თემაზე: ელზა ჯინი ელზა ჯინი კინოფილმების ინტერნეტ-მონაცემთა ბაზაში ელზა ჯინი — ზრდასრულთა კინოფილმების მონაცემთა ბაზა iafd.com
ალისონ ტაილერი

ალისონ ტაილორი (ინგლ. Alison Tyler; დ. 5 იანვარი, 1990, კალიფორნია, აშშ) — ამერიკელი პორნომსახიობი. კარიერა დაიწყო 2010 წელს. ნომინირებული იქნა 9 ჯილდოზე, მაგრამ ჯილდოს ვერ დაეუფლა. გადაღებული იქნა 423 ფილმში. ალისონ ტაილორი კინოფილმების ინტერნეტ-მონაცემთა ბაზაში ალისონ ტაილერი — ზრდასრულთა კინოფილმების მონაცემთა ბაზა iafd.com ოფიციალური საიტი